recursal/SuperWikiNEXT-32B huggingface dataset:
**Hølera** er en elv som renner fra Hølervatnet og ned i Begna ved det lille tettstedet Hølera i Sør-Aurdal kommune.

Elven er sentral i Mikkjel Fønhus' diktning, som *Kverrvilla* med *Kverrviljuvet* fra boka *Det skriker fra Kverrvilljuvet*. Selve juvet er ett stykke opp langs elva fra Europavei 16. Det går merket sti langs elva og frem til *Trollstugu*, ei jettegryte i juvet.

Elven er vernet i henhold til Verneplan I for vassdrag. Det var ønske om å bygge ut elva fra grunneiere, og NVE gjorde vedtak om at utbyggingen ikke trengte konsesjonsbehandling, til tross for vernet. Dermed ble Hølera kraftverk bygget og satt i produksjon i 2013.

Referanser
----------

1. ↑  «012/29 Hølera». *nve.no*. Norges vassdrags- og energidirektorat. 15. juni 2021. Arkivert fra originalen 17. oktober 2021. Besøkt 17. oktober 2021.
2. ↑  Mæland, Eivor; *Planlegger å bygge vasskraftverk i Hølera*, Avisa Valdres (2009 1. august) side 4

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Interiør.
**Il Gesù** (*Santissimo Nome di Gesù*) er jesuittordenens moderkirke i Roma, beliggende ved *Piazza del Gesù* nær Piazza Venezia. Il Gesù er en av Romas mest imponerende kirker med et overdådig dekorert interiør.

Jesuittordenen hadde i 1540 blitt stadfestet av pave Paulus III, og kort derpå flyttet Ignatius av Loyola med sine tilhengere til et lite hus i nærheten av Palazzo Venezia og overtok en kirke, *Santa Maria della Strada*. Snart ble den for liten, men finansielle problemer og vanskeligheter med å skaffe tomt bremset konstruksjonen av nye bygninger. Arbeidet på den nye kirken, *Il Gesù*, tok fart etter 1568, siden kardinalen Alessandro Farnese skaffet midler. Men først i 1580 skaffet familien *Astalli* marken som behøvdes for at fristedet skulle kunne bygges.

Kirkens fasade av Giacomo della Porta er et godt eksempel på manierisme.

Referanser
----------

1. ↑   dati.beniculturali.it[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Chiesa del Gesù (Rome) – kategori av bilder, video eller lyd på Commons Rediger på Wikidata

* (en) Il Gesù (Roma) – galleri av bilder, video eller lyd på Commons Rediger på Wikidata
* Om fasaden

|  |  |
| --- | --- |
| Oppslagsverk/autoritetsdata | Encyclopædia Universalis **·** VIAF **·** GND **·** GeoNames
 |
**Darwin International** var et tysk pyramidespill grunnlagt av Volker Hartzsch i 1998. Selskapet var registrert på Malta, men hadde hovedkontor i Gibraltar. I Norge hadde selskapet avtaler med et trettitalls selskaper, deriblant Esso, NetCom og Tindra.

Konseptet bak Darwin International var å verve personer til å kjøpe såkalte fordelspakker som skulle gi rabatter på innkjøp av husholdningsartikler. Salg av disse genererte bonuser oppover i hierarkiet, og nye medlemmer ble lokket med store inntekter. Totalt klarte selskapet å verve over 100.000 personer, drøyt 10.000 av disse var nordmenn. Blant dem som tapte penger var trossamfunnet Levende Ord.

I 2000 startet Volker Hartzsch også pyramidespillet Matrix Global sammen med den svenske vekkelsespredikanten Stefan Edefors som han hadde samarbeidet med gjennom Darwin International. Han har senere jobbet for nettverksselskapet Kyäni under psevdonymet Mark Davenport hvor Edefors har stått i spissen for utbredelsen i Skandinavia.

Stig Arne Hanssen var blant de første Darwin-selgerne i Norge. Han ble senere en av de norske toppselgerne i nettverksselskapet Forever Living. Sentral i den norske utbredelsen var også Dagfinn Rognerud som senere sluttet seg til pyramidesepillet World Games Inc. før han ble landsleder i nettverksselskapet Better Globe. I toppen av det svenske nettverket befant Leif Lindseth seg, senere sentral i å utbre Kyäni til det norske markedet.

Referanser
----------

1. 1 2  Darwin vil ha deg Dagsavisen
2. 1 2 3  Skjult Agenda Forbrukerrapporten (Nasjonalbiblioteket)
3. ↑  *Nordby IL tjener på det du sparer*, Østlandets Blad, 26. feb. 2002
4. ↑  Med smak av Pyramidespill Hegnar Online
5. ↑  Advarer mot nett-pyramider VG
6. ↑  *Kjemikalier med misjon*, Bergensavisen, 9. juli 2004
7. ↑  Tusentals indragna i misstänkt pyramidspel Arkivert 2. februar 2017 hos Wayback Machine. Upsala Nya Tidning
8. ↑  HD Walz II Enterprises, Inc. vs. Kyani Inc. Dallas County District Court
9. ↑  Slik rekrutterer bransjen NRK
10. ↑  *Skaper 25 nye arbeidsplasser*, Gudbrandsdølen Dagningen, 8. des. 2001
11. ↑  Nytt nettverk skal redde Afrika Arkivert 25. november 2015 hos Wayback Machine. Adresseavisen
**Entur AS** er et norsk statseid selskap som utvikler og drifter en felles salgs- og betalingsplattform for togselskapene, og mange andre kollektivselskap. Det er baksystemer som ligger under de ulike kollektivoperatørenes salgskanaler. Entur utvikler og drifter også en reiseplanlegger for kollektivtransport i hele Norge, Entur-appen og Entur.no. I Entur-appen er det mulig å finne alle kollektivreiser i hele landet, og å kjøpe mange av billettene. Entur har også kundeservice for jernbanen, slik at reisende har ett kundesenter å forholde seg til uansett hvilket togselskap de reiser med.

Historie
--------

Selskapet ble etablert av NSB den 16. juni 2016 under det midlertidige navnet Salg og Billettering AS, som en del av forberedelsene for omstruktureringen av jernbanesektoren i forbindelse med Solberg-regjeringens jernbanereform. Endelig navn ble vedtatt 14. september, og selskapet endret da navn til Entur AS. 15. oktober ble selskapet operativt da det overtok driften av salgs- og billettløsningene og de tilhørende ansatte fra morselskapet NSB.

1. september 2016 etablerte Samferdselsdepartementet selskapet Reiseplan og billett, som i løpet av første tertial 2017 ble integrert i Entur AS.

I 2017 fusjonerte også selskapet Interoperabilitetstjenester med Entur, og noen av oppgavene som ble utført av Norsk Reiseinformasjon (NRI) ble overtatt av Entur. 

Entur har utviklet reiseplanlegger for kollektivtransport i hele Norge der det er mulig å kjøpe stadig flere av billettene. Den inneholder også reiseinformasjon fra Avinor.

Referanser
----------

1. ↑  «Etablerer Materiellselskapet AS og Salg og Billettering AS». NSB. 24. juni 2016. Arkivert fra originalen 20. juli 2016. Besøkt 5. februar 2017.
2. ↑  «Entur AS: Salgs- og billettselskapet har fått navn». NSB. 20. september 2016. Besøkt 5. februar 2017.
3. ↑  «Kunngjøringer – 917 422 575». *Foretaksregisteret*. Besøkt 5. februar 2017.
4. ↑  «Virksomhet og ansatte overført til Entur AS og Materiellselskapet AS». NSB. 24. oktober 2016. Arkivert fra originalen 7. februar 2017. Besøkt 5. februar 2017.
5. ↑  «198/16 Jernbanereformen: Tre nye selskaper er stiftet» (pressemelding). Samferdselsdepartementet. 1. september 2016. Besøkt 5. februar 2017.
6. ↑  «Om oss». Entur. Arkivert fra originalen 5. februar 2017. Besøkt 5. februar 2017.
7. ↑  «Reiseplanleggere». Entur. Besøkt 29. juli 2018.
8. ↑  Lanserer ny reiseapp for hele Norge

Eksterne lenker
---------------

* Offisielt nettsted Rediger på Wikidata
* Sosiale medier: Facebook, Twitter, Youtube

|  |  |
| --- | --- |
| Oppslagsverk/autoritetsdata | Forvaltningsdatabasen **·** Brønnøysundregistrene
 |
**Konami Corporation** (コナミ株式会社) er en japansk produsent av videospill, leketøy, samlekort, anime og spilleautomater.
Firmaet ble grunnlagt 1969 i Osaka i Japan, og drev opprinnelig med utleie og reparasjoner av jukebokser. Kagemasa Kozuki, som startet Konami, er fortsatt direktør.

Navnet *Konami* er sammensatt av navnene Kagemasa Kozuki, Yoshinubo Nakama, Hiro Matsuda og Shokichi Ishihara, som er navnene til partnerne som Kozuki skaffet seg, og grunnleggerne av Konami Industri Co. Ltd. i 1973. Konami betyr også «små bølger».

Konami har for tiden hovedkvarter i Tokyo, og driver i tillegg trenings- og helsesentere i Japan.

De er kjent for spillverkene og animeverkene sine, bla:
Castlevania (Akumajo Dorakyura – 悪魔城ドラキュラ), Metal Gear Solid, Yu-Gi-Oh, Sky girls [sukai gaaruzu – スカイガールズ), Twinbee.

Referanser
----------

1. ↑   GRID-ID grid.481689.a[Hentet fra Wikidata]

Eksterne lenker
---------------

* (ja) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Konami – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | ISNI **·** MusicBrainz **·** MusicBrainz **·** MusicBrainz
 |

Portal: Videospill
Herregården sett fra sør
Hougoumont, 1815
**Château d'Hougoumont** (opprinnelig *Goumont*) er en stor herregård ved bunnen av en landskapskløft nær Nivelles-veien i Braine-l'Alleud, nær Waterloo i Belgia. På åsen bakenfor stod britiske og allierte styrker postert, med blikket mot Napoleons hær, i slaget ved Waterloo den 18. juni 1815. 

Hougoumont, som vokste frem etter at Johanitterordenen hadde ervervet landområdet her i 1474, var en herregård, delvis med murer rundt. Etter slaget satte forfallet inn. Husene fikk i lang tid stå forsømt, men de ble restaurert forut for 200-årsminnet for slaget i 2015.

Hogoumonts betydning under slaget
---------------------------------

De begynnende kamphandlinger i slaget fant sted her; var fra fransk side ment som avledningsmanøver. Herregården ble angrepet av de franske *1. legere*, og forsvart av 1000 tyskere i britisk tjeneste, og av 200 britiske *Guards*. Men som kampene utviklet seg ble stadig større franske styrker trukket inn. Dette var en del av slagfeltet som Napoleon hadde direkte utsyn mot, og gjennom hele ettermiddagen sendte han styrker dit. Hertugen av Wellington la også stor vekt på posisjonene her. Slik kan man si at avledningslagfeltet utviklet seg til en hovedarena for kampene og bragte den opprinnelige franske slagplan i ubalanse. Slik sett fikk kampene en vesentlig betydning.

Galleri
-------

* Hougoumont mot vest; fransk fremrykning i blåttHougoumont mot vest; fransk fremrykning i blått
* Maleri med kamphandlingeneMaleri med kamphandlingene
* Porten mot nordPorten mot nord
* HougoumontHougoumont
* Muren mot sørMuren mot sør

Eksterne lenker
---------------

* (en) Hougoumont – kategori av bilder, video eller lyd på Commons Rediger på Wikidata
* Richard Holmes: Project Hougoumont, retrieved 2 June 2010
* Military Times: Save Hougomont at the Battlefield of Waterloo Arkivert 30. mai 2011 hos Wayback Machine. retrieved 26 March 2011
* Victor Hugo: *Les Miserables*, Volume II, Book First. Waterloo Chapter II. Hougomont, retrieved 2 June 2010
* Staff, Waterloo: The Hougoumont Farm, Trabel.com and Arakea.com, retrieved 2 June 2010
* The Royal Waggon Train,

|  |  |
| --- | --- |
| Oppslagsverk/autoritetsdata | VIAF
 |
**Simeon Taylor Price, Jr.** (født 16. mai 1882 i Saint Louis, død 16. desember 1945 i Washington, DC) var en amerikansk golfspiller som deltok i de olympiske lekene i St. Louis i 1904.

Price vant en olympisk bronsemedalje i golf under OL 1904 i St. Louis. Han var med på det amerikanske laget *United States Golf Association* som kom på tredjeplass i lagkonkurransen i golf bak *Western Golf Association* og *Trans Mississippi Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

OL-medaljer
-----------

* 1904 USAs flagg St. Louis - Bronse Bronse i golf, lagkonkurranse USA USAs flagg

Eksterne lenker
---------------

* (en) Simeon Price – Olympics.com Rediger på Wikidata

* (en) Simeon Price – Olympedia Rediger på Wikidata

* (en) Simeon Price – Sports-Reference (OL-resultater – arkivert) Rediger på Wikidata

* (en) Simeon Price – databaseOlympics.com (arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Jorge Perry Nova Villate** (født 1908 i Boyacá, død 29. desember 1946) var en colombiansk friidrettsutøver, som deltok i de olympiske leker 1932 i Los Angeles.

Perry deltok i maratonøvelsen under OL 1932 i Los Angeles, men fullførte ikke løpet. 

Lenge før Colombia ble medlem av Den internasjonale olympiske komité og kunne delta i lekene, hadde Jorge Perry Nova Villate selv skrevet et brev og meldt seg på til maratonløpet. Denne påmeldingen ble akseptert, og godt mottatt: Han fikk ikke bare delta, han fikk sponset reisen til Los Angeles, inklusive fire måneder for å kunne forberede seg. Men treningen var nok mangelfull; han stilte til start, men brøt løpet før han hadde løpt ti kilometer. Likevel ble han tildelt en medalje, en spesiell fortjenestemedalje fra Den internasjonale olympiske komité. Selv om denne ikke regnes inn i de offisielle medaljestatistikkene, blir Perry i Colombia regnet som den første colombianske deltakeren, og også første medaljevinneren.

Se også
-------

* Liste over flaggbærere for Colombia under OL

Eksterne lenker
---------------

* (en) Jorge Perry – Olympedia Rediger på Wikidata

* (en) Jorge Perry – Sports-Reference (OL-resultater – arkivert) Rediger på Wikidata
**Willow Creek Norge** er et tverrkirkelig ressurssenter som har som visjon å hjelpe menigheter og forsamlinger til å nå sitt gudgitte potensial. Dette skjer gjennom konferanser, utvikling av ressursmateriell og gjennom å bygge et nettverk av ledere som vil bygge levende menigheter som hjelper mennesker til levende tro på Jesus.

Willow Creek Norge er tilknyttet Willow Creek Association, som er et internasjonalt nettverk av mer enn 12 000 menigheter over hele verden. Willow Creek Association er tilknyttet Willow Creek Community Church i Chicago i USA.

Daglig leder for Willow Creek Norge (per 2023) er Elisabeth H. Thorsen. Styreleder (per 2023) er generalsekretær Kåre Rune Hauge.

Referanser
----------

1. ↑  «Administrasjonsmedarbeider 40%». *Willow Creek* **(engelsk)**. 2023. Besøkt 2. august 2023. «Har du spørsmål om stillingen, ta kontakt med Styreleder Willow Creek Norge: Kåre Rune Hauge (---) Daglig leder Willow Creek Norge: Elisabeth H. Thorsen (---).»
2. ↑  «Om Oss». *Willow Creek* **(engelsk)**. Besøkt 2. august 2023. «WCN ledes av et styre på fem personer, bestående av: Lise T. Sagdahl (ph.d/Seniorrådgiver), Per Christian Lunde (Partner/ Seniorkonsulent), Harald Flem (Produsent), Kåre Rune Hauge (leder, Den Norske Kirke).»

Eksterne lenker
---------------

* Willow Creek Norge
**Mungo Park** er et teaterhus som ligger i Lillerød i Danmark. Det er oppkalt etter den skotske legen og oppdagelsesreisende Mungo Park (1771–1806).

Det ble grunnlagt av Lars Kaalund i 1992, da Dr. Dante flyttet fra Lillerød til Aveny Teatret, seinere Aveny-T. Lars Kaalund var leder inntil 1998, hvor han ble direktør for Østre Gasværk Teater. I 1998 ble skuespiller og instruktør Peter Reichhardt leder.

Nåværende teaterdirektør er instruktøren Martin Lyngbo. Med hans ansettelse 1. august 2005 blir teatret et repertoarteater med fast tilknyttet ensemble.

Mungo Park har mottatt en rekke priser, blant annet en Reumert for forestillingen *Guitaristerne* i 2005, og for forestillingen *Forstad* i 2006.

Referanser
----------

1. ↑   Flanders Arts Institute organisation ID 374957[Hentet fra Wikidata]

Eksterne lenker
---------------

* (da) Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Gyldendals Teaterleksikon
 |

Portal: Danmark
**Aftenbønn** er et rituale som praktiseres av både kristne og ikke-kristne, i barnefamilier og av kristne voksne.
Barn, med foldede hender, ber aftenbønn sammen med sin mor. Fra en norsk fiskerfamilie i England under 2.verdenskrig.  Foto: Ole Friele Backer; Riksarkivet  
**Aftenbønn** eller *kveldsbønn* er et rituale som praktiseres av både kristne og ikke-kristne, i barnefamilier og av kristne voksne. Aftenbønnen kan utgjøre de første abstrakte ord et barn lærer å skjelne fra hverandre, idet bønnen vanligvis leses med en fast ordlyd.

I norge bad ca 40% aftenbønn i 2013, mens 30% aldri bad aftenbønn.

Jødedom
-------

Ortodokse jødiske menn er forpliktet til å be tre daglige bønner, til fastsatte tider: morgenbønnen (shaharit), ettermiddagsbønnen (minha) og aftenbønnen (ma´ariv).

Islam
-----

Muslimer skal be fem ganger om dagen, blant dem en bønn ved solnedgang og en kveldsbønn.

Kristendom
----------

Tidebønner er en urkristen tradisjon, med tidspunkter fastsatt av pave Pius 5 i 1568.

Martin Luther skrev i sin lille katekisme:

>  Om kvelden når du går til sengs, skal du velsigne deg med det hellige korsets tegn og si:
> 
> 
> I Faderens og Sønnens og Den Hellige Ånds navn. Amen.
> 
> 
> Så skal du si frem trosbekjennelsen og Fadervår mens du kneler eller står. Hvis du vil, kan du også be denne lille bønnen:
> «Jeg takker deg, min himmelske Far, ved Jesus Kristus, din kjære Sønn, fordi du nådig har bevart meg i dag. Og ber deg at du må tilgi alle mine synder og all urett jeg har gjort, – og at du nådig må bevare meg i natt. For jeg overgir meg med legeme og sjel og alt i dine hender. Jeg ber om at din hellige engel må være med meg, så den onde fiende ikke får makt over meg. Amen».
> 
> 
> 
> Gå så straks og glad til å sove.
> 
>

Referanser
----------

1. ↑
2. ↑
3. ↑  «Arkivert kopi». Arkivert fra originalen 1. februar 2018. Besøkt 1. februar 2018.
4. ↑
5. ↑  Martin Luther "Her finner Den lille katekisme som er skrevet av Martin Luther"
6. ↑
Divisjonens merke
**10th Mountain Division (Light Infantry)**, eller **10. bergdivisjon**, er en amerikansk lett infanteridivisjon under XVIII luftbårne korps. Avdelingens spesialitet er strid under harde klimatiske forhold. Som resten av korpset er avdelingen satt opp for rask deployering hvor som helst i verden. Divisjonen er garnisonert i Fort Drum, New York.

Historie
--------

### Andre verdenskrig

Utviklingen av en spesialisert avdeling begynte før USA gikk med i andre verdenskrig. I 1940 hadde krigsdepartementet begynt å samarbeide med amerikanske ski- og fjellforeninger for å ta fram utstyr og treningsopplegg for vinter- og alpin krigføring. Det 87. bergregiment ble satt opp ved Fort Lewis, Washington 15. november 1941. De rekrutterte soldater allere i hæren som hadde ski- og fjellerfaring. Etter det rekrutterte sivile skiorganisasjoner medlemmer til regimentet. I 1942 og 1943 ble flere regimenter satt opp. 87. bergregiment deltok i angrepet på Kiska 15.-17. august 1943. Regimentets ilddåp ble da å invadere en øy som var forlatt av japanerne, men de fikk tap både på grunn av feller og ild fra egne styrker.

Divisjonen ble aktivert 15. juli 1943 ved Camp Hale, Colorado under navnet *10th Light Division (Alpine)'*. De fikk sitt nåværende navn *10th Mountain Division* 6. november 1944.

Eksterne lenker
---------------

* (en) Offisielt nettsted Rediger på Wikidata

* (en) 10th Mountain Division (United States) – kategori av bilder, video eller lyd på Commons Rediger på Wikidata

* (en) U.S. 10th Mountain Division – galleri av bilder, video eller lyd på Commons Rediger på Wikidata

* GlobalSecurity.org: 10th Mountain Division (engelsk)
* 10th Mountain Division Association, Inc. (engelsk)
* "Packs On" memoirs of the 10th Mountain Division WWII Arkivert 25. mars 2005 hos Wayback Machine. (engelsk)
* Arven og kamphistorien til divisjonen (engelsk)

|  |  |
| --- | --- |
| Oppslagsverk/autoritetsdata | VIAF **·** LCCN
 |


1. ↑  John Ellis (1995), *World War II*, OL38631851M, Wikidata Q15053459
*Se også Arnold J. Toynbee (1899–1975)*

**Arnold Toynbee** (født 23. august 1852 i London, død 9. mars 1883 i Wimbledon) var en britisk økonomihistoriker. Han er også kjent for sitt sosiale engasjement og ønske om å bedre levekårene for arbeiderklassen. Toynbee var en av de mest inndflytelsesrike blant foregangsmennene for universitetsdannelsens utbredelse til folkets brede lag i England. Han studerte historie, filosofi og nasjonaløkonomi og ble i 1878 dosent i det sistnrvnte fag ved *Balliol College* i Oxford.

Liv og virke
------------

### Bakgrunn

Arnold Toynbees far ved medisineren og øre-nes-hals-overlegen Joseph Toynbee. Hans onkel Harry Valpy Toynbee (1861–1941) var derimot far til historiefilosofen Arnold Joseph Toynbee (1889–1975); navnelikheten kan gi opphav til forveksling. 

Arnold Toynbee gikk på privatskoler i Blackheath og Woolwich og studerte nasjonaløkonomi fra 1873 ved University of Oxford, først ved Pembroke College, fra 1875 ved Balliol College.

I 1878 avsluttet Toynbee sitt studium av nasjonaløkonomi ved Balliol College og fortsatte som lærer der. 

### Karriere

Som vitenskapsmann beskjeftiget han seg særlig med den store økonomiske omveltning som fant sted i England i annen halvdel av 1700-tallet. Det var Toynbee som utmyntet uttrykket *den industrielle revolusjon*. Som sosialreformator arbeidet han for en utligning av de sosiale motsetningsforhold ved et nærmere samkvem mellom overklassen og underklassen. 

Den første betingelse for å oppnå en slik var etter Tynbees mening at folket fikk opplysning. Slik skulle dets medvirkning ved det økomoniske oppreisningsarbeide kunne sikres. I 1875 bosatte han sig i Whitechapels arbeiderkvarter i Londons East End og begynte der sine gratis reformforedrag på grunnlag av selvstendige førstehånds iakttagelser.

Fra 1880 av kunne han i spissen for en skare begeistrede og oppofrende unge menn organisere en lignende foredragsvirksomhet i en rekke industrisentre. Overanstrengelse undergravde hans helbred og la ham i graven før hans reformtrang kunne få utløp i ferdige verker. 

Etter Toynbees død utgav hans enke de fragmentariske *Lectures on the Industrial Revolution of the 18. Century* (London 1884), et arbeid av betydelig sosial-historisk og økonomisk-politisk interesse. Hans tilhengere stiftet etter hans død *Toynbee Club*, som i Whitechapel grundlae Toynbee Hall som samlingspunkt for en videreførelse av Toynbees sosiale arbeid.

Referanser
----------

1. 1 2   Social Networks and Archival Context, SNAC Ark-ID w6nk6rbf, besøkt 9. oktober 2017[Hentet fra Wikidata]
2. 1 2 3 4 5 6   Kindred Britain[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL
 |
*For filmen fra 1933, se Den usynlige mann (1933)*

***Den usynlige mannen*** (originaltittel: *Memoirs of an Invisible Man*) er en amerikansk sciencefiction-komedie fra 1992 regissert av John Carpenter. Hovedrollene spilles av Chevy Chase og Daryl Hannah, mens sentrale biroller spilles av Sam Neill og Michael McKean. Filmen er basert på H. F. Saints roman *Memoirs of an Invisible Man*, fra 1987. Denne boka er en moderne versjon av H. G. Wells' klassiker *Den usynlige mann*.

Filmen ble relativt dårlig mottatt av anmelderne og ble heller ingen publikumssuksess.

Handling
--------

Aksjemegleren Nick Halloway (Chevy Chase) blir usynlig etter en eksplosjon i et laboratorium. Dette utnytter den kyniske CIA-agenten David Jenkins (Sam Neill) til å markedsføre sine egne talenter innad i spionorganisasjonen. Men Nick vil ikke være med på Jenkins opplegg og rømmer. I løpet av flukten møter han den vakre kvinnen Alice (Darryl Hannah) som han forelsker seg i. Samtidig prøver Nick å komme i kontakt med Dr. Wachs i håp om at han kan gjøre ham synlig igjen.

Om filmen
---------

Anmelderne
Filmen ble dårlig mottatt av kritikerne, noe som gjenspeiles av at den kun har fått 24% på Rotten Tomatoes (juli 2011). Den amerikanske filmkritikeren Roger Ebert gav den 2,5 av 4 stjerner.

Aftenpostens anmelder gav den lunken mottakelse og beskrev humoren i filmen som «usynlig».

Publikum
Filmen ble en flopp i USA da den bare innbrakte drøyt $14 millioner. Produksjonskostnadene var på ca $40 millioner.

Priser
Den ble nominert til fire Saturn Award (blant annet «beste Sci-fi film»). Den ble også nominert i klassen «beste film» ved portugisiske Fantasporto.

Rollebesetning
--------------

* Chevy Chase .... Nick Halloway
* Daryl Hannah .... Alice Monroe
* Sam Neill .... David Jenkins
* Michael McKean .... George Talbot
* Stephen Tobolowsky .... Warren Singleton
* Jim Norton .... Dr. Bernard Wachs
* Pat Skipper .... Morrissey
* Paul Perri .... Gomez
* Richard Epcar .... Tyler
* Steven Barr .... Clellan
* Gregory Paul Martin .... Richard
* Patricia Heaton .... Ellen

Referanser
----------

1. ↑
2. ↑  «Ebert, Roger (1992)». Arkivert fra originalen 10. oktober 2012. Besøkt 13. juli 2011.
3. ↑  Aftenposten morgen – Usynlig humor (24.9.1992, s.58)
4. ↑
5. ↑
6. ↑

Eksterne lenker
---------------

* (en) *Den usynlige mannen* på Internet Movie Database Rediger på Wikidata

* (no) *Den usynlige mannen* hos Filmfront Rediger på Wikidata

* (sv) *Den usynlige mannen* i Svensk Filmdatabas Rediger på Wikidata

* (da) *Den usynlige mannen* i Danmark Nationale Filminstitut Rediger på Wikidata

* (en) *Den usynlige mannen* på AllMovie Rediger på Wikidata

* (fr) *Den usynlige mannen* på Allociné Rediger på Wikidata

* (nl) *Den usynlige mannen* på MovieMeter Rediger på Wikidata

* (en) *Den usynlige mannen* på Turner Classic Movies Rediger på Wikidata

* (en) *Den usynlige mannen* på American Film Institute Rediger på Wikidata

* (en) *Den usynlige mannen* på Rotten Tomatoes Rediger på Wikidata

Portal: Film
***Dagsnytt 18***, også skrevet ***Dagsnytt Atten***, er et norsk nyhets- og debattprogram som har gått på NRK Radio siden 1990. Programmet er en del av Dagsnytt-redaksjonens magasinavdeling. Det sendes på radiokanalen NRK P2 og NRK Nyheter, samt på TV-kanalen NRK1. Programmet sendes alle hverdager mellom klokka 18.00 og 19.00. 

De debattantene og intervjuobjekter som deltar i *Dagsnytt 18* er oftest politikere, organisasjonsledere, journalister, skribenter og kommentatorer. De fleste sakene som tas opp følger opp eller utdyper saker som allerede er omtalt i media.

På Twitter refereres det ofte til debatter på *Dagsnytt 18* med emneknaggen #Dax18.

Historikk
---------

Programmet ble lansert i 1990 under navnet *Atten Tretti*, og gikk innlysende nok mellom kl 18.30 og 19.30. Men da *Dagsrevyen* i 1992 bestemte seg for å flytte sitt sendetidspunkt fra 19.30 til 19.00 valgte Atten Tretti-redaksjonen å flytte sitt program til kl 18.00 og dermed endret de navnet til *Dagsnytt Atten*.

*Dagsnytt 18* er et radioprogram, men i 2007 ble det montert TV-kameraer som viser programleder og gjester i studio. Den TV-sendte utgaven av programmet begynte som svært enkle fjernsynssendinger fra radiostudio, direktesendt på NRK2, men fra 18. mars 2019 fikk programmet nytt studio, bedre tilpasset sendinger på TV.  Fra mars 2020 ble TV-sendingene flyttet til NRK1. Selv om programmet opprinnelig er et radioprogram, har TV-sendingene større publikum enn radioprogrammet, med henholdsvis 100 000 TV-seere og cirka 60 000 lyttere av radiosendingene (2015).

For programmet har Fredrik Solvang blitt nominert til Gullruten 2017 i klassen beste mannlige programleder mens Sigrid Sollund ble nominert til Gullruten 2021 i klassen beste programleder -nyhet, sport eller aktualitet.

Nåværende programledere i Dagsnytt 18
-------------------------------------

* Ugo Fermariello
* Anne Kathrine Førli
* Sverre Tom Radøy
* Sigrid Sollund
* Lilla Sølhusvik
* Gry Elisabeth Veiby
* Espen Aas
* Lin Beate Gabrielsen

Tidligere programledere (ikke fullstendig oversikt)
---------------------------------------------------

* Anne Grosvold
* Frithjof Jacobsen
* Tomm Kristiansen
* Kai Sibbern
* Fredrik Solvang

Referanser
----------

1. ↑  minervanett.no Lite mangfold, lite dybde Arkivert 2. april 2015 hos Wayback Machine. 22.03.2015
2. ↑  Twittermeldinger med emneknaggen #Dax18
3. ↑  *Arbeiderbladet 1992.01.16*. Oslo. 1992-01-16. s. 40.
4. ↑  «18. mars 2019 – Dagsnytt 18». Besøkt 6. mars 2021.
5. ↑  «13. mars 2020 – Dagsnytt 18». Besøkt 6. mars 2021.
6. ↑  minervanett.no Ingen revolusjon i sikte for Dagsnytt 18 Arkivert 8. april 2015 hos Wayback Machine. 30.03.2015
7. ↑  «Disse er nominert til Gullruten». *dagbladet.no*. 16. april 2021. Besøkt 13. mai 2021.

Eksterne lenker
---------------

* Dagsnytt 18 - TV i NRK Nett-TV (tilgjengelig for norske IP-adresser).
* Om programmet
* 5000 av Dagsnytt 18s sendinger fra 1992 fra NRKs radioarkiv lagt ut som lydstrøm av Nasjonalbiblioteket
Grafisk fremstilling av to typiske, elliptiske kurver.
**Elliptisk kurve** er en algebraisk kurve av tredje grad i planet og uten singulariteter hvor den krysser seg selv. Dens form har ingen likhet med en vanlig ellipse, men kan beskrives ved elliptiske funksjoner på samme måte som at en sirkel kan beskrives ved trigonometriske funksjoner.

Vanligvis er kurven beskrevet ved en ligning med formen

{\displaystyle y^{2}=x^{3}+ax+b}
hvor (*x,y*) er koordinatene til et punkt i planet og koeffisientene *a* og *b* er heltall. Hva som gjør denne ligningen spesiell, er at den tillater en addisjon av punkt på den tilsvarende, elliptiske kurven. Hvis *P* og *Q* er to punkt på den, er summen *P* + *Q* veldefinert og angir et nytt punkt *R* som også kan bestemmes ved en geometrisk konstruksjon. Det er denne egenskapen som gjør den anvendelig i moderne kryptografi.

Generelt kan også andre tallkropper benyttes i ligningen som da vil beskrive en mer abstrakt kurve. Hvis koordinatene (*x,y*) antas å være komplekse variabler, vil den fremstille en Riemann-flate i et firedimensjonalt rom. På den måten er elliptiske kurver av stor betydning innen algebraisk geometri og kompleks analyse. Deres egenskaper lå til grunn for at Fermats siste teorem ble bevist av Andrew Wiles i 1995.

Referanser
----------

1. ↑   A. Ash and R. Gross, *Elliptic Tales*, Princeton University Press, New Jersey (2012). ISBN 978-0-691-15119-9.

Eksterne lenker
---------------

* Youtube, *What is an elliptic curve?*, gir en god oversikt.
* E.W. Weisstein, *Elliptic Curve*, Wolfram MathWorld.
Kinugoshi tōfu 絹ごし豆腐
Silketofu med soyasaus og gulrot
Mapo doufu fra en restaurant i Taipei.
Burmesisk tofu, fersk og fritert
Kantonesisk tofu med reker
**Tofu** (tradisjonell kinesisk: 荳腐, forenklet kinesisk: 豆腐, pinyin: *dòufu*), er et tradisjonelt soyaprodukt med opphav i Asia. Det lages av soyamelk tilsatt et koagulerende middel, som for eksempel syre (sitronsaft eller eddik). Massen som da samler seg siles, presses, kjøles og tilberedes/konserveres etter smak.

Tofu er rikt på proteiner, og har svært lavt fettnivå og er derfor populært blant vegetarianere og helseentusiaster. Det kan også brukes av melkeallergikere som alternativ til ost i matlagingen.

Tofu har sitt opphav i Kina under Han-dynastiet. Farmakologen Li Shizhen fra Ming-dynastiets tid beskrev hvordan man lager tofu i sitt verk *Bencao Gangmu*.

Etymologi
---------

Det norske ordet *tofu* kommer fra det japanske *tōfu* (豆腐), som igjen kommer fra det kinesiske *dòufu* (豆腐 eller 荳腐), som betyr «bønne» (豆) pluss «ferment» 腐).

Forskjellige typer tofu
-----------------------

### Fersk tofu

Fersk tofu er produsert direkte fra soyamelken.

* **Fast tofu**

Denne typen tofu har en fast struktur. Den er egnet til å bli skåret i terninger eller skiver og stekt, bakt eller frityrstekt. Ettersom den beholder formen kan den spises med spisepinner.

* **Silketofu**

Silketofu har en bløtere konsistens enn fast tofu. Den er egnet til bruk i sauser, kremer og suppe.

### Forarbeidet tofu

Koreansk tofu i pannekakeutforming
* **Røkt tofu**

Denne type tofu er fast tofu som er blitt røkt (for eksempel over bøk). Dens spesielle smak gjør den velegnet som erstatning for røkt kjøtt.

* **Marinert tofu**

Fast tofu kan legges i en marinade av for eksempel soyasaus, eddik eller sesamolje samt diverse krydder og urter. Ettersom fersk tofu i seg selv har en heller nøytral smak, får det meste av smaken fra marinaden.

* **Frysetørket tofu**

Frysetørket tofu er meget lett og holdbar. Den skal ligge i varmt vann eller buljong før bruk, og får så en svampaktig struktur.

* **Frityrstekt tofu**

Frityrstekt tofu er fast tofu som skjæres i små terninger og frityrstekes slik at den får en gyllen, sprø overflate og en svampaktig struktur innvendig.

* **Frossen tofu**

Å fryse fast tofu får vanninnholdet til å krystalliseres, noe som resulterer i dannelsen av hull. Tofuen får samtidig en gulaktig farve. Frossen tofu tines før bruk.

Referanser
----------

1. ↑  Joseph Needham: Science and Civilisation in China, Vol 6 Part 5 Chapter 40, section d.2
2. ↑

Eksterne lenker
---------------

* (en) Tofu – kategori av bilder, video eller lyd på Commons Rediger på Wikidata

* (en) Tofu – galleri av bilder, video eller lyd på Commons Rediger på Wikidata

Portal: Korea

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas **·** GND **·** LCCN **·** NDL **·** NKC
 |
***Deroceras panormitanum***, er et bløtdyr og tilhører de landlevende lungesneglene. Den har ikke sneglehus og er en av «nakensneglene» uten synlig skall og hører til i gruppen av åkerkjølsnegler (Agriolimacidae).

Utbredelse
----------

*Deroceras panormitanum* er ikke så vanlig i Norge, på grunn av klimaet. Den er påvist innendørs på østlandet i drivhus. Mens den på vestlandet også er funnet utendørs. Den er vanligere lengre sør og vest i Europa og har sin opprinnelige utbredelse i landene rundt Middelhavet. Den har spredt seg nordover og ble første gang påvist i Storbritannia på 1930-tallet. Den har siden hatt en voksende bestand. Den er også påvist i USA, hvor den er introdusert fra Europa.

Utseende
--------

*Deroceras panormitanum* har en tydelig kjøl lengt bak på kroppen og åndehullet bak midten av kappen. Kroppen er ganske mørk brun, mens kappen er lysere litt mer gyllen brun. Fargene kan variere, men vanligvis har den en todeling mellom en lysere og mørkere brunlig farge. Rundt åndehullet er en lysere flekk. Den er mellom 20 og 30 millimeter, noen ganger helt oppe i 45 millimeter.

Den har en tunge (Radula), også kalt raspetunge, med små harde tagger eller tenner av kitin. Med den rasper den i seg maten.

Levevis
-------

*Deroceras panormitanum* finnes der det er litt fuktig. I hager, gressenger, skogkanter, kratt, langs vassdrag og lignende steder. Den lever av planter.

Alle lungesnegler er tvekjønnet. For å kunne legge egg kreves allikevel to snegler, som under paringen, befrukter hverandre gjensidig. Eggene legges i hulrom i jorden som sneglen har gravd ut. Den legger klaser med egg og gjentar dette flere ganger i løpet av en sommer. Tilsammen kan hver snegl legge flere hundre egg. De kan under gunstige forhold klare opptil tre generasjoner i løpet av en sommer.

Litteratur
----------

* Michael P. Kerney, R. A. D. Cameron & Jürgen H. Jungbluth. 1983. *Die Landschnecken Nord- und Mitteleuropas.* . Paul Parey, Hamburg & Berlin. 384 sider. ISBN 3-490-17918-8
* Rosina Fechter und Gerhard Falkner. 1990. *Weichtiere.* Mosaik-Verlag, München. (Steinbachs Naturführer 10) 287 sider. ISBN 3-570-03414-3

Eksterne lenker
---------------

* (en) *Deroceras panormitanum* – oversikt og omtale av artene i WORMS-databasen Rediger på Wikidata

* (en) *Deroceras panormitanum* i Encyclopedia of Life Rediger på Wikidata

* (en) *Deroceras panormitanum* i Global Biodiversity Information Facility Rediger på Wikidata

* (no) *Deroceras panormitanum* hos Artsdatabanken Rediger på Wikidata

* (en) *Deroceras panormitanum* hos Fauna Europaea Rediger på Wikidata

* (en) *Deroceras panormitanum* hos ITIS Rediger på Wikidata

* (en) *Deroceras panormitanum* hos NCBI Rediger på Wikidata

* (en) *Kategori:Deroceras panormitanum* – bilder, video eller lyd på Wikimedia Commons Rediger på Wikidata
* Molluscs of Central Europe Arkivert 22. oktober 2007 hos Wayback Machine. - (tyskspråklig)
* AnimalBase - (engelskspråklig)
IRN-BRU i en butikkhylle. Foto: Andy Mitchell 
**IRN-BRU** er en fruktholdig brusdrikk med skarp oransje farge. Brusen ble lansert i 1901 i Skottland.

Merket IRN-BRU eies av AGBarr p.l.c fra Glasgow og blir sett på som et nasjonalt ikon i Skottland, der den er et av de mest solgte dagligvareproduktene i landet. I Skottland selges det mer av IRN-BRU enn Coca-Cola og Pepsi. En av to husholdninger i Skottland kjøper IRN-BRU hver dag.

Under juletidene drikkes det over 2,5 millioner bokser IRN-BRU i Skottland. Én av ti skotter drikker mellom ti og hundre bokser i løpet av julen.

Navnet IRN-BRU er en avledning av Iron-Brew, som fabrikanten i to omganger ikke fikk bruke. Først fordi det ikke egentlig er et brygg, men en leskedrikk, og dernest at den ikke inneholder jern (iron).

IRN-BRU er tilgjengelig i enkelte norske matbutikker gjennom leverandøren Gourmet Import/CF Foods (på 0,33L boks).

Historie
--------

IRN-BRU var fra 2015 til 2020 Skottlands mest solgte dagligvareprodukt. I 2020 ble meieriprodukter fra Graham’s The Family Dairy solgt mer enn IRN-BRU.

Brusen har hatt stor vekst i England og Storbritannia og finnes i Australia, Russland, Polen, USA. I tillegg ble den forsøkt lansert i Norge i mai 2008. I lanseringsforsøket ble det av en useriøs tredjepart fremhandlet en sponsoravtale med Mjøndalen IF. Sponsoravtalen var verdt opp mot 500 000 kroner, og Mjøndalen IF spilte med IRN-BRU logoen på ryggen igjennom sesongen 2009. IRN-BRU kjente aldri til sponsoravtalen, men har uttalt en beklagelse til Mjøndalen IF. Det ble for dyrt for IRN-BRU å etablere seg på det Skandinaviske markedet, og Scandinavian Distribution Services AS er slått konkurs.

IRN-BRU er fra 2015 hovedsponsor for Scottish Football League.

Referanser
----------

1. ↑  «IRN-BRU - AG Barr». *www.agbarr.co.uk* **(engelsk)**. Besøkt 4. desember 2022.
2. ↑  Black, Ian G. (27. mai 2022). «10 things you never knew about Scotland’s 'other' National drink, Irn-Bru. Ian G Black’s Edinburgh». *Ian G Black* **(engelsk)**. Arkivert fra originalen 4. desember 2022. Besøkt 4. desember 2022.
3. ↑  Jenkins, Carla (7. desember 2021). «The amount of Irn Bru drank in Scotland over the festive season». *GlasgowLive* **(engelsk)**. Besøkt 4. desember 2022.
4. ↑  «Scotland's top-selling food and drink brands revealed». *www.scotsman.com* **(engelsk)**. 6. desember 2016. Besøkt 4. desember 2022.
5. ↑  «Irn-Bru is no longer Scotland's most popular food brand — here's what is». *Glasgow Times* **(engelsk)**. Besøkt 4. desember 2022.
6. ↑  Nilsen, Magne J. (2. juni 2010). «MIF utsatt for sponsorbløff». *Drammens Tidende* **(norsk)**. Besøkt 4. desember 2022.
7. ↑  Reporter, Record (23. mars 2015). «Irn-Bru signs sponsorship deal.. with ENGLISH football leagues». *Daily Record* **(engelsk)**. Besøkt 4. desember 2022.

Eksterne lenker
---------------

* (en) Offisielt nettsted Rediger på Wikidata

* (en) Irn-Bru – kategori av bilder, video eller lyd på Commons Rediger på Wikidata
* (en) AGBarrs hjemmeside
**Havannasyndromet** er et sett av helsemessige symptomer som inkluderer ringing i ørene, kvalme, svimmelhet, hodepine, neseblod, tretthet og svimmelhet.Mange har også rapportert om en merkelig lyd – eller trykk – i forkant av symptomene. Personell ved USAs og Canadas ambassader var de første som rapporterte syndromet i Havanna, Cuba fra slutten av 2016. Amerikanske diplomater i Kina rapporterte helseproblemer i 2018 som ligner de som var rapportert i Cuba,. Det samme gjorde fordekte CIA agenter som jobbet med partnerorganisasjoner i andre land med sikte på å avsløre russiske hemmelige operasjoner.

Referanser
----------

1. ↑  «Politics». *The Economist*. Besøkt 15. oktober 2021.
2. ↑
3. ↑  «China Pledges to Investigate Fears of Sonic Attacks on U.S. Diplomats». *The New York Times*. 7. juni 2018. Besøkt 7. juni 2018.
4. ↑  Ana Swanson. «U.S. Diplomats and Spies Battle Trump Administration Over Suspected Attacks». Arkivert fra originalen 19. oktober 2020. Besøkt 20. oktober 2020.
«Det hvite hus» har flere betydninger.
Det hvite hus, Haukelandsbakken 9  Foto: Nina Aldin Thune 
**Det hvite hus** ligger i Haukelandsbakken 9 like ved Barneklinikken ved Haukeland universitetssykehus i Bergen og er én av to bevarte bygninger på stedet fra tiden før sykehuset ble etablert. 

Det hvite hus er oppført i sen-empire og er trolig bygget etter et arveskifte i 1849. Lystedets byggherre er ukjent, men det er mulig at det var Adam Walter Müller. Lyststedet Det hvite hus har visse likhetstrekk med det mer monumentale Kronstad hovedgård. 

I 1911 kjøpte Haukeland sykehus Det hvite hus og lyststedet ble brukt som direktørbolig fram til 1942, og rommer i dag kontorer for psykiatrisk divisjon.

Det hvite hus er forelått fredet i landsverneplanen for helsevesenet. Det strider mot sykehusets egne planer for nybygg og huset er i dag rivningstruet. Tidligere førsteantikvar Per Jahn Lavik har i en kronikk gått til kraftig angrep på det han kaller «gribber på Haukeland».

Eksterne lenker
---------------

* Landsverneplanen, Haukeland Arkivert 23. juni 2021 hos Wayback Machine.
* Landsverneplanens beskrivelse av Det hvite hus (s. 9) Arkivert 10. mars 2016 hos Wayback Machine.
* Kronikk: Gribber på Haukeland
**Hüseyin Göçek** (født 30. november 1976 i Istanbul) er en tyrkisk fotballdommer som til daglig dømmer i landets øverste divisjon Süper Lig. I tillegg har han dømt flere internasjonale kamper på aldersbestemt nivå både i regi av FIFA og UEFA.

Göçek begynte sin dommerkarriere i TFF 3. Lig (fjerde nivå) i 1998 og dømte for første gang i Süper Lig under 2004/2005-sesongen i kampen mellom Kayserispor og MKE Ankaragücü den 22. august 2004. Hans første europacupkamp kom den 17. juli 2008, da han dømte første kvalifiseringsrunde av UEFA Europa League 2008/09 mellom FC Shakhter Karaganda og Debreceni VSC (1–1).

Han har dømt flere landskamper på U-21-nivå, blant annet flere kamper under kvalifisering til europamesterskap for EM U-21. Göçek debuterte internasjonalt som hoveddommer på øverste nivå den 11. februar 2009, da han dømte vennskapskampen mellom Estland og Kasakhstan (0–2). Hüseyin Göçek fungerte som assistentdommer under både EM i fotball 2012 og EM i fotball 2016.

Referanser
----------

1. ↑  FIFA.com – Turkey, Football Officials - Referees (Besøkt 26. mars 2017)
2. ↑  Worldfootball.net – Hüseyin Göçek, Matches as referee (Besøkt 26. mars 2017)
3. ↑  EU-football.info – Football Referee: Hüseyin Göçek (Besøkt 26. mars 2017)

Eksterne lenker
---------------

* (en) Hüseyin Göçek – Transfermarkt (dommer) Rediger på Wikidata

* (en) Hüseyin Göçek – WorldFootball.net Rediger på Wikidata

* (en) Hüseyin Göçek – WorldFootball.net (dommer) Rediger på Wikidata

* (en) Hüseyin Göçek – Tyrkias fotballforbund (dommer) Rediger på Wikidata
* Dommerprofil hos Worldreferee.com Arkivert 15. desember 2018 hos Wayback Machine.
* Dommerprofil hos Soccerway.com
* Dommerprofil hos Transfermarkt.com
Den tyske sportens hus med Jahnplatz i forgrunnen.  Foto: Peter Kuley 
**Det tyske sportforum** (tysk: *Deutsches Sportforum*) er en del av Olympiaparken i Berlin, beliggende i ortsteilen Westend i bydelen Charlottenburg-Wilmersdorf. 

Tysklands kroppsøvingsskole (*Deutschen Hochschule für Leibesübungen*) ble grunnlagt i 1919 og skolen ønsket et nasjonalt senter for sport og kroppsøving. Arkitektkonkurransern ble vunnet av Werner March (1894-1976) og Walter March (1898-1969) sønner av Otto March, arkitekten for Deutsches Stadion, forløperen til Olympiastadion. Arbeidene ble påbegynt i 1925, men fullført først i 1936. Bygningene er oppført i modernistisk stil.

Anlegget ble planlagt i tre deler; øst i området finnes bygningene som omkranser Jahnplatz og Friesenhof, i sør er det anlagt flere store friområder med idrettsanlegg og i vest finnes *Frauenbereich* (norsk: *Kvinneområdet*). *Den tyske sportens hus* («Haus des Deutschen Sportes») er det arkitektoniske midtpunktet og har sin søylegang vendt ut mot Jahnplatz, oppkalt etter Turnvater Jahn. Kuppelsalen i *Den tyske sportens hus* ble under lekene i 1936 brukt som fektearena. Friesenhof er oppkalt etter Friedrich Friesen, som sammen med Jahn var en av den tyske turnidrettens grunnleggere. 

I 1934 ble anlegget innlemmet i riksanlegget (*Reichsportfeld*), reist foran sommer-OL i 1936. Deler av anlegget ble ødelagt under den andre verdenskrigen. Etter krigen ble Sportforum brukt som hovedkvarter for de britiske okkupasjonsstyrkene, helt til det i 1994 ble tilbakelevert til Berlins myndigheter. Det brukes i dag av en rekke idrettsforeninger, Berlins sportmuseum og den profesjonelle fotballklubben Hertha BSC.

Bilder
------

* Kuppelsalen i Den tyske sportens hus.Kuppelsalen i Den tyske sportens hus.
* Okseskulptur i Sportforum.  Foto: Peter KuleyOkseskulptur i Sportforum.  Foto: Peter Kuley
* Svømmeanlegget på Jahnplatz.  Foto: Peter KuleySvømmeanlegget på Jahnplatz.  Foto: Peter Kuley
* Inngang til Den tyske sportens hus, med «Tikjemperen» av Georg Kolbe.  Foto: Video2005Inngang til Den tyske sportens hus, med «Tikjemperen» av Georg Kolbe.  Foto: Video2005
* OversiktskartOversiktskart

Referanser
----------

1. ↑  Berlin Olympiapark på Berlins offisielle internettside besøkt 25. desember 2013
2. ↑  Olympiaanleggets historie på berlin.de: *Die Geschichte des Olympiageländes* Arkivert 26. desember 2013 hos Wayback Machine. besøkt 25. desember 2013

Eksterne lenker
---------------

* (en) Deutsches Sportforum – kategori av bilder, video eller lyd på Commons Rediger på Wikidata
* Oversiktskart med forklaringer på olympiastadion-berlin.de
Våpensaxer med rester etter slirebeslag, Merovingertid
**Sax** eller **scramasax** var et relativt kort sverd- eller huggertliknende knivvåpen som ble brukt fra folkevandringstiden og gjennom hele vikingtiden. Saxene skilte seg fra andre sverd- og knivtyper ved at de hadde rett eller nesten rett egg, men buet eller ofte vinklet bakk. Det er ikke funnet bevarte hjalter på noen av saxene, og de har trolig hatt enkle håndtak i tre.

Bruk og utbredelse
------------------

Saxer er funnet i graver langs kysten av Nordsjøen og ser ut til å ha hatt en særlig utbredelse i norrøne områder i England. Våpentypen ble muligens først innført av saksere. De kom i mange størelsesklasser, fra små kniver til husholdningsformål, til påkostede store kampvåpen med innlagt inskripsjoner i kobber, messing eller sølv. Funn fra graver viser at saxer ble båret i slirer som hang horisontalt i beltet med eggen opp.

Etymologi
---------

Ordet «sax» henviser til et jerninstrument med knivegg. Sakserne har antagelig sitt navn fra dette våpenet, angelsaksisk: *seax* og norrønt *sax*, i betydningen «kniv, kort sverd, dolk», avledet fra urgermanske *\*sahsam*,«kniv», fra urindoeuropeiske *\*sek-*, «å kutte». Saksere i overført betydning har muligens betydningen «mennene med knivene». Seaxnēat eller Saxnōt var saksernes nasjonale guddom, en antatt kniv-gud.

Ordet saks er beslektet, men er avledet fra norrøne *sǫx*, flertall av *sax* i betydningen «stor kniv», beslektet med latinske *secare*, «skjære», og samme urindoeuropeiske opphav som over. 

På Eggjasteinen er ordet gjengitt i setningen *ni s solu sot uk ni sakse stain skorin* (ikke sett av sol, ikke med (egg)jern steinen skåret).

Referanser
----------

1. ↑  «Saxon». *Oxford English Dictionary*. Besøkt 26. mai 2015.
2. ↑  Schmit, George Die Alamannen im Zollernalbkreis Arkivert 13. februar 2012 hos Wayback Machine. (PDF).
3. 1 2  «Saxon (n.)», *Online Etymology Dictionary*
4. ↑  «Saks», *Bokmålsordboka*
5. ↑  Magnus Olsen (1891-1924): *Norges Indskrifter med de ældre Runer*. – (Eggjasteinen er omtalt i bind III, side 77-197 (1921) og 268-279 (1924)).
**Dimnøya** (også kalt **Dimna**) er ei øy i Ulstein kommune i Møre og Romsdal. Øya har et areal på 9 km² og et folketall på 1 312 i 2014. Bygda Dimna ligger på vestsiden av Dimnøya.

Det er to grunnkretser på øya: Sundgot med 1 024 innbyggere og Dimna med 288 (2014). På Sundgot ligger Hasund skole, som også dekker grunnkretsen Hasund på naboøya Hareidlandet. Det er en barnehage på øya: Sundgotmarka barnehage. I byggefeltet Sundgotmarka ligger også Hasundgot Stadion, som er hjemmebanen til Hasundgot IL. Bygda Dimna hadde tidligere egen skole.

Dimna blir uttalt Di`mna, dat. Di`mnennje. Gardsnavn på øya er Indre Dimna, Ytre Dimna og Vågane som utgjør bygdelaget Dimna. Videre gårdene Breivik, Kleiva, Dimnasund, Sundgot, Ertesvåg og Røyra. Høyeste punkt på øya er Høgåsen, 240 moh.

Kleven Verft, som er en viktig arbeidsplass for hele regionen Søre Sunnmøre, ligger på Dimnøya. Det har blant annet bygd flere hurtigruteskip.

Øya har to idrettslag, Dimna IL ( friidrett) og Hasundgot IL (fotball).

Fylkesvei 26 i Møre og Romsdal går fra krysset med Riksveg 61 ved Hasund til Dimnasund og deretter rundt øya.

Referanser
----------

1. ↑  Dimna Sentralt stedsnavnregister, besøkt 1. november 2022
2. ↑  SSB: Statistikkbanken 02.01.10 (Folkemengde etter alder, kjønn, sivilstand og statsborgerskap) 04317 Grunnkrets 15160201 og 15160202

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |